**PITANJA I ODGOVORI**

Za vrijeme roka za dostavu ponuda, gospodarski subjekti i fizičke osobe mogu zahtijevati dodatne informacije vezane za dokumentaciju za nadmetanje. Sva pitanja vezana uz ovaj natječaj mogu se postaviti isključivo elektroničkim putem, slanjem upita na adresu elektroničke pošte: info@zelenozlato.org

Zahtjev za dodatnim informacijama je pravodoban ako je dostavljen Naručitelju najkasnije tijekom sedmog (7) dana prije dana u kojem ističe rok za dostavu ponuda. Pod uvjetom da je zahtjev dostavljen pravodobno, Naručitelj je obvezan odgovor objaviti najkasnije tijekom petog (5) dana prije dana u kojem istječe rok za dostavu ponuda na istim mjestima na kojima je objavljena Obavijest o nabavi i Dokumentacija za nadmetanje. Ako iz bilo kojeg razloga odgovor nije dostavljen najkasnije tijekom petog dana prije dana isteka roka za dostavu ponuda, Naručitelj je dužan produljiti rok za dostavu ponuda. Produljenje roka biti će razmjerno važnosti pojašnjenja te neće biti kraće od pet dana.

U ovom dokumentu ćemo redovno ažurirati pristigla pitanja na koja ćemo dati odgovore.

**1)**  Vezano uz postupak nabave u sklopu projekta "Inkluzivna farma – Platforma zelenog poduzetništva“, molimo Vas informaciju trebaju li programi prema kojima će se izvoditi radionice biti verificirani od Ministarstva znanosti i obrazovanja odnosno treba li izvršitelj po završetku edukacije izdati polaznicima uvjerenje o osposobljavanju koje je javna isprava i upisuje se u e-radnu knjižicu?

*Porgrami prema kojima će se izvoditi radionice ne trebaju biti verificirani od Ministarstva znanosti i obrazovanja. Po završetku edukacije polaznicima se izdaje uvjerenje o osposobljavanju koje* ***nije*** *javna isprava i koje se* ***ne*** *upisuje se u e-radnu knjižicu.*

**2)** U Dokumentaciji o nabavi nije naveden program po kojemu stručnjaci izvode edukacije. Moraju li stručnjaci u sklopu ponude samostalno osmisliti program te po kojim smjernicama. Također, ukoliko je program osmišljen, molim Vas informacije o istome.

*Predviđeno je da stručnjaci, nakon što su angažirani, osmisle program ili prilagode neke od svojih već postojećih programa. U tome će im pomoći voditelje projekta i radni terapet koji su već angažirani na provedbi projekta, upoznati s ciljnom skupinom i kapacitetima Inkluzivne farme. Za taj proces smo predvidjeli 30 dana. U sklopu ove ponude nije potrebno dostaviti programe radionica.*

**3)** Kao uvjet dokazivanja kvalifikacije navodite kako je potrebno dostaviti presliku dokumentacije koja dokazuje stečeno obrazovanje i kompetencije te izjave nadležnih institucija koje dokazuju iskustvo u radu s osobama s invaliditetom. Predstavlja li ovjeren životopis dostatan dokaz stečenog obrazovanja i kompetencija, obzirom da poslovi vođenja edukacija, skupljanja i prerade samoniklog bilja, pčelarstva i izrade pčelinjih proizvoda, izrade prirodne kozmetike te razvoja društvenih poduzeća ne predstavljaju niti obrazovanje niti kompetenciju, nego radno/životno iskustvo. Molim Vas informaciju na koje institucije mislite kada navodite izjave nadležnih institucija koje dokazuju iskustva u radu s osobama s invaliditetom. Postoji mogućnost da potencijalni edukatori posjeduju iskustvo u radu s osobama s invaliditetom na individualnoj razini ili u sklopu provedbe redovnih edukacija, znači li to da se njihovo iskustvo neće vrednovati, obzirom da za iste nije moguće ishoditi tražene izjave nadležnih institucija.

Molim Vas da životopis uvažite kao dostatan dokaz navedenih kompetencija.

*S obzirom da će u radionicama sudjelovati osobe s invaliditetom, tražimo stručnjake sa dokazanim iskustvom rada s tom ciljnom skupinom. Pretpostavka je da je iskustvo stečeno u suradnji sa nekom institucijom, organizacijom, udrugom koja je ujedno u mogućnosti izdati takvu izjavu. U slučaju da su stručnjaci koji se traže ovom nabavom imali iskustva u radu sa osobama s invaliditetom, ali ne mogu dostaviti takvu izjavu, životopis će biti dostatan dokaz navedenih kompetencija.*